kardosdrur/scandi-wiki huggingface dataset:
Christine Elise

Christine Elise McCarthy (født den 12. februar 1965) er en amerikansk film- og tv-skuespillerinde, som er bedst kendt for sin rolle som Emily Valentine i Beverly Hills 90210.

Elise er født i Boston, Massachusetts som datter af kunstnere.

Hun dimitterede fra den prestigefyldte "Boston Latin School" i 1983. 

Elise havde en tilbagevendende rolle i sidste sæson af China Beach, som hun efterfølgende flere gange har fremhævet, som den bedste professionelle oplevelse hun nogensinde har prøvet. Hun havde rollen som Kyle i filmen fra 1990 Child's Play 2. Hun havde også en tilbagevendende rolle i tv-serien Beverly Hills 90210 og ER. Hun var med i tv-filmen Vanishing Point med Viggo Mortensen, som roste hende for hendes rolle. De mødtes igen i et andet projekt Boiling Point, men hendes karakter blev efter noget tid skrevet ud. Elise havde også en tilbagevendende rolle i Heat of the Night.

Under hendes fødselsnavn Christine McCarthy, har hun også haft en livslang kærlighed for at leve som professionel fotograf, det seneste hun har lavet (februar 2008), var da hendes arbejde blev udstillet på en "2-Cup Cafe", i Boston, Massachusetts.  I sommeren 2008 – vil der være en udvalgt udstilling af hendes billeder på en restaurant i Paris – "Pink Flamingos" .

Kilder

Eksterne henvisninger 

 

Filmskuespillere fra USA
Tv-skuespillere fra USA
Junge Freiheit

Junge Freiheit (Ung frihed, forkortet JF) er en tysk liberal-konservativ ugeavis for politik og kultur. Avisen er udpræget intellektuel med en vis politisk betydning og fungerer som organ for nationalkonservative og nationalliberale strømninger, både i og uden for de to store borgerlige partier, CDU/CSU og FDP.

Den blev grundlagt i Freiburg i 1986 med Dieter Stein som chefredaktør. Bag bladet stod en gruppe studenter, der ønskede en reaktion på den venstreorienterede 68-generations stærke dominans blandt universitetslærerne.

Avisen har et oplag på ca. 35.000 og hovedkontor på Hohenzollerndamm i Berlin. Fra 1993 til 1995 udkom den i Potsdam, men redaktionen flyttede til hovedstaden efter et venstreekstremt brandattentat mod trykkeriet. Avisen er en stærk kritiker af den tyske retskrivningsreform og holder fast i den gamle retskrivning.

Avisen har tilknyttet en bred gruppe af skribenter fra højre side af det politiske spektrum og har bragt interviews med fremtrædende akademikere og politikere fra både højre- og venstresiden.

Avisens læsere er højtuddannede og læser typisk også andre aviser.

Kritik 
Avisens modstandere har anklaget bladet for at være samlingspunkt for højreekstremister. Selv om avisen selv ikke er højreekstremistisk eller modstander af demokratiet, har man således beskyldt den for at fungere som et brohoved mellem borgerlige demokrater og højreekstreme kræfter.

Junge Freiheit har været omtalt i den tyske efterretningstjenestes, Verfassungsschutz, rapporter i to delstater. Avisen har derefter ført en kamp for at få fjernet dette stempel. I 2005 afgjorde forbundsforfatningsdomstolen, at overvågning af avisen var et brud på pressefriheden. Junge Freiheit blev repræsenteret af den tidligere tyske rigsadvokat og FDP-politiker, Alexander von Stahl, som er en af avisens aktive støtter.

Litteratur 
 Alexander von Stahl: Kampf um die Pressefreiheit. Chronologie eines Skandals. Die Verfassungsbeschwerde der Wochenzeitung 'Junge Freiheit' wegen Verletzung der Meinungs- und Pressefreiheit durch Verfassungsschutzberichte des Landes NRW. Reihe Dokumentation, Edition JF, Berlin 2003/2004, Band 5-7: , ,

Eksterne links 
 
 Junge Freiheit
 Kronologisk arkiv 

Aviser fra Tyskland
Etableret i 1986
Hohenschönhausen

Hohenschönhausen var en bydel i Tysklands hovedstad, Berlin, fra 1985 til reformen af Berlins bydele i 2001. 

I Hohenschönhausen ligger områderne Neu-Hohenschönhausen, Alt-Hohenschönhausen, Malchow, Wartenberg, og Falkenberg. I dag er Hohenschönhausen en del af bydelen Lichtenberg.

Museet Gedenkstätte Berlin-Hohenschönhausen, der under DDR-tiden fungerede som Stasi-fængsel, er beliggende i Hohenschönhausen. Indkøbscentret Linden-Center ligger der ligeledes.

Bydele i Berlin
Deutsche Welle

DW (Deutsche Welle) er en tysk international medieorganisation. Den udsender nyheder og information på kortbølge- og satellitradio på 29 sprog, fjernsyn på tre sprog og publicerer nyheder på internettet på 30 sprog. Den svarer til BBC World Service, Voice of America og Radio France Internationale.

Deutsche Welle har haft regelmæssige sendinger siden 1953. Frem til 2003 holdt organisationen til i Köln, men har nu sæde i Vesttysklands tidligere regeringsdistrikt ved bredden af Rhinen i Bonn. Fjernsynssendingerne produceres i Berlin, mens internetnyhederne produceres både i Berlin og Bonn.

Produktioner 
 Jojo sucht das Glück

Eksterne henvisninger 

 Officielle side 

Medievirksomheder fra Tyskland
Tv-kanaler fra Tyskland
Virksomheder i Bonn
Public service-medier
Etableret i 1953
ISTAF

ISTAF (Internationales Stadionfest Berlin) er et berømt og traditionsrigt atletikstævne som arrangeres årligt i Berlin.

ISTAF er blevet arrangeret regelmæssigt siden 1937, siden 1955 hvert år på Olympiastadion Berlin (i 2002 og 2003 blev ISTAF arrangeret i Friedrich-Ludwig-Jahn-Sportpark på grund af ombygningsarbejde). ISTAF blev ikke arrangeret under og nogle år efter 2. verdenskrig.

I årenes løb er der sat 15 verdensrekorder under ISTAF-stævner, blandt andet tidenes første højdespring over to meter af Rosemarie Ackermann fra DDR 26. august 1977. I dag er ISTAF et af de seks Golden League-stævner.

Eksterne henvisninger 

 ISTAFs officielle hjemmeside

Sport i Tyskland
Sport i Berlin
Kathleen Robertson

Kathleen E. Robertson (født den 8. juli 1973) er en canadisk skuespillerinde, som er bedst kendt for sin rolle som Clare Arnold i tv-serien Beverly Hills 90210.

Opvækst 
Robertson er født den 8. juli 1973 i Hamilton, Ontario, Canada. Hun begyndte at spille skuespil i alderen af 10 år. Samtidig gik hun på en lokal privat skole, "Hillfield Strathallan College".

Karriere 
Hendes første rigtige rolle var i den canadiske tv-serie Maniac Mansion fra 1990-1993. Hun spillede Tina Edison, den ældste af 3 børn og datter af Dr. Fred Edison (Joe Flaherty). 
Hendes gennembrud på det store lærred, var i en lille rolle i Brenton Spencers film Blown Away. 

Robertson fik rollen som Clare Arnold i Beverly Hills 90210, en rolle hun havde fra 1994 til 1997.

Privat 
Robertson har været sammen med manuskriptforfatteren og instruktøren Gregg Araki, som hun mødte under arbejdet til filmen Nowhere. De er dog ikke længere sammen. 
Robertson fik i 2008 sit første barn.

Filmografi

Nomineringer 
Canadian Comedy Awards 
2002: Nomineret: "Film – Pretty Funny Female Performance" for: Scary Movie 2  
  
Gemini Awards 
2002: Nomineret: "Best Performance by an Actress in a Leading Role in a Dramatic Program or Mini-Series" for: Torso: The Evelyn Dick Story 
2007: Nomineret: "Best Ensemble Performance in a Comedy Program or Series" for: The Business Delt med: Rob deLeeuw, Kaela Bahrey, Karen Cliche, Ellen David, Trevor Hayes, Nobuya Shimamoto, Matt Silver, James A. Woods, Nicolas Wright – For episoden Check Please
Nomineret: "Best Performance by an Actress in a Leading Role in a Dramatic Program or Mini-Series" for: Last Exit
  
Young Artist Awards 
1991: Nomineret: "Best Young Actress Co-starring in an Off-Primetime Series" for: Maniac Mansion
1992: Nomineret: "Young Actress Co-starring in an Off-Primetime or Cable Series" for: Maniac Mansion

Kilder

Eksterne henvisninger 

 

Skuespillere fra Canada
Tv-skuespillere fra Canada
Gedenkstätte Berlin-Hohenschönhausen

Gedenkstätte Berlin-Hohenschönhausen (dansk: Mindesmærket Berlin-Hohenschönhausen) er et museum indrettet i de bygninger, der fra 1951 til 1989 husede den daværende østtyske efterretningstjeneste Stasis varetægtsfængsel i Hohenschönhausen, Berlin, Tyskland.

Museet blev indviet i 1994 og har som formål at vise metoderne og konsekvenserne af den politiske straf og undertrykkelse, som foregik i det SED-styrede DDR. Det var primært politiske fanger, der blev fængslet i Hohenschönhausen, hvor de blev psykisk og fysisk tortureret.

Bygningen blev fra 1930'erne anvendt som storkøkken. Under den sovjetiske besættelse fra 1945 indrettede NKVD en koncentrationslejr i bygningen, der kom til at huse mere end 20.000 politiske fanger og andre, som var uønsket af kommunisterne. I oktober 1946 blev kz-lejren omdannet til det centrale varetægtsfængsel for NKVD i Tyskland. Fangerne blev tortureret på forskellig vis. Stasi overtog fængslet i 1951, og det blev efterhånden udvidet. Kapaciteten var normalt ca. 200 fanger. Stasi droppede med tiden den fysiske tortur til fordel for psykisk tortur som isolation og søvnberøvelse. Fangerne var primært såkaldte 'republikflygtninge' – mennesker, der forsøgte at flygte til det demokratiske vesten og/eller var i opposition til SED.

Fængslet blev lukket efter kommunistregimets fald i 1989. Bygningerne fik fredningsstatus i 1992 og museet åbnede i 1994. Bygningerne er bevaret i original stand. Museets rundvisere er bl.a. tidligere fanger.

Litteratur 
 Peter Erler, Hubertus Knabe: Der verbotene Stadtteil Stasi-Sperrbezirk Berlin-Hohenschönhausen Jaron Verlag, Berlin 2004, 
 Reinhard Grimmer, Werner Irmler, Willi Opitz: Die Sicherheit. Zur Abwehrarbeit des MfS, 2 Bde. edition ost im Verlag Das Neue Berlin, Berlin 2003,

Eksterne henvisninger 
 Gedenkstätte Hohenschönhausen
 Union der Opferverbände kommunistischer Gewaltherrschaft UOKG 

Museer i Berlin
Stasi
DDR
Thomas Harriot

Thomas Harriot (født ca. 1560, død 2. juli 1621) var en engelsk astronom, matematiker, etnograf og oversætter. Visse kilder opgiver hans efternavn til at være Harriott eller Hariot. Han siges også at være manden der introducerede kartoflen i Storbritannien og Irland.

Referencer

Kilder 
 Thomas Harriot: Trumpeter of Roanoke
 Thomas Harriot

Eksterne henvisninger 

 http://www-gap.dcs.st-and.ac.uk/~history/Mathematicians/Harriot.html 
 http://galileo.rice.edu/Catalog/NewFiles/harriot.html
 The Soft Logic of Thomas Harriot 
 
 Annotated Translation of Harriot's Praxis
 The Thomas Harriot Seminar 
  A Brief and True Report of the New Found Land of Virginia (1588) online pdf text edition
 Searching for the Lost Colony Blog
 UK National Astronomy Week 2009

Matematikere fra Storbritannien
Astronomer fra Storbritannien
Forschungs- und Gedenkstätte Normannenstrasse

Forschungs- und Gedenkstätte Normannenstrasse, også kendt som Stasi Museum, er et museum og forskningscenter, der er indrettet i den tidligere østtyske efterretningstjeneste Stasis hovedkvarter i bydelen Lichtenberg i Berlin, Tyskland.

Bygningen fungerer desuden som mindesmærke for ofrene for det politiske system i DDR. Den permanente udstilling omfatter bl.a. Stasi-chefen Erich Mielkes arbejdesværelser. Stedet drives af Antistalinistische Aktion Berlin-Normannenstraße – en forening, der blev dannet af en gruppe borgerretsforkæmpere i 1990.

Eksterne henvisninger 
 Stasi Museums hjemmeside 

Museer i Berlin
Stasi
DDR
Museer etableret i 1990
Schloss Tegel

Schloss Tegel (også Humboldt-Schloss) er et slot i Tegel i bydelen Reinickendorf i Berlin, Tyskland. Slotsparken grænser til Tegelsøens nordlige bredde. Slottet og parken ejes i dag af familien v. Heinz, efterkommere efter familien v. Humboldt, som bebor slottet.

Slottet blev bygget i 1558 i renæssancestil. Kurfyrst Fredrik Wilhelm af Brandenburg lod det senere ombygge til jagtslot. Som del af godset Tegel kom slottet ved ægteskab i familien Humboldts eje i 1766, og blev familiesæde for Humboldt-slægten. Både Alexander von Humboldt og Wilhelm von Humboldt levede flere år her. Efter morens død overtog Wilhelm von Humboldt slottet i 1797. Han lod mellem 1820 og 1824 slottet ombygget i klassicistisk stil af den berømte preussiske arkitekt Karl Friedrich Schinkel. Samtidig blev også slotsparken nyanlagt af havearkitekten Peter Joseph Lenné.

I slotsparken befinder sig den humboldtske familiegrav, bygget i 1829, hvor både Alexander og Wilhelm von Humboldt er begravet. I 1983 blev slotsparken fredet.

Slotsparken var tidligere åben for besøgende. Efter uoverensstemmelser med bydelsadministrationen i Reinickendorf besluttede ejeren, Ulrich von Heinz, at lukke parken for offentligheden i maj 2005. Slottet gennemgår for tiden restaureringsarbejde.

Tegel
Flughafen Graz-Thalerhof

Flughafen Graz-Thalerhof er en lufthavn i Østrig omkring 10 km syd for landets næststørste by Graz i delstaten Steiermark. Den er den tredjestørste lufthavn efter lufthavnene i Wien og Salzburg. Lufthavnen betjener både civil og militær luftfart.

Historie 
Lufthavnens historie begynder i 1913, da der anlægges en militærlufthavn. På grund af bestemmelserne i Saint-Germain-traktaten kunne flytrafikken efter 1. verdenskrig først genoptages i 1925 og da fungerede den som lufthavn for indenrigsruter.

Efter 2. verdenskrig i 1951, da Steiermark hørte til den britiske besættelseszone, påbegyndtes atter international flytrafik fra lufthavnen. Som det første anlæg af denne type anlagde man i 1955 en 1.500 m lang betonlandingsbane med tilhørende belysning.

For at tilgodese den voksende trafik på lufthavnen blev den løbende udbygget. I 2005 tog man en ny passagerterminal i brug, og i forbindelse med udbygningen af jernbanen skal der etableres en underjordisk station for både nær- og fjerntrafik. I dag forbindes lufthavnen med S-togslinje 5 til Graz Hauptbahnhof, som nås på ca. 12 minutter.

Civil trafik 
For ruteflyvningen fungerer Flughafen Graz-Thalerhof som fødelinje til de internationale lufthavne i Wien, München, Frankfurt am Main, Zürich og London. Der udgår også charterfly fra lufthavnen, primært til destinationer i Middelhavnsregionen.

Der flyves til en lang række inden- og udenlandske destinationer, med Austrian Airlines til Wien, Düsseldorf, Linz, Lufthansa til Frankfurt am Main, München og Stuttgart, Intersky til Berlin-Tempelhof, Friedrichshafen, Welcome Air til Innsbruck, Hannover, Göteborg, Stavanger, Kristiansand, TUIfly til Köln-Bonn, Hamburg, Ryanair til London-Stansted, Barcelona-Girona, Robin Hood Aviation til Zürich, Rheinair til Zürich og Niki til Palma de Mallorca.

Ved lufthavnen findes endvidere siden 1981 det østrigske luftfartsmuseum.

Militær trafik 
Den militære lufthavn befinder sig i den vestlige del af lufthavnsområdet og ejes af den østrigske forbundshær. Lufthavnen fungerr som base for luftvåbenets jagerfly Saab 105 og F-5 Freedom Fighter. I 2008 anskaffer Østrig 15 Eurofighter Typhoon til erstatning for de eksisterende jagerfly. Da disse stationeres på den nærliggende militærlufthavn Fliegerhorst Hinterstoisser ved Zeltweg lukker militærlufthavnen i Graz-Thalerhof den 1. oktober 2008.

Eksterne henvisninger 
 Flughafen Graz-Thalerhof 



Graz-Thalerhof
Schloss Schönhausen

Schloss Schönhausen er et lille barokslot i Berlin-Niederschönhausen i bydelen Pankow. Det er omgivet af en slotspark, som floden Panke løber gennem. Slottet ejes af Stiftung Preußische Schlösser und Gärten Berlin-Brandenburg.

Historie 

I 1662 overtog grevinde Dohna, født von Holland-Brederode, landeriene Niederschönhausen og Pankow, som dengang lå langt udenfor Berlins byporte. Hun lod i 1662 på riddergodset Niederschönhausen opføre et herskabshus i hollandsk stil. I 1691 købte kurfyrst Fredrik 3. af Brandenburg slot og landerier for 16.000 daler, da han allerede tidligt havde faldt for ejendommen.

Kurfyrsten lod slottet ombygge mellem 1691 og 1693 efter planer af Johann Arnold Nering. I august 1700 forberedte han i Schloss Schönhausen sin kroning som preussisk konge (som fandt sted i Königsberg). 1704 lod kongen slottet udvide yderligere af Eosander von Göthe, og senere blev det ombygget til lystslot og kongelig sommerresidens. Efter kongens død i 1713 brød hans søn og efterfølger, kong Frederik Vilhelm 1., sig ikke længere om slottet. Dele af godset blev forpagtet bort, og i de følgende år forfaldt slottet og parken i øgende grad.

Under kong Frederik den Store blev Schloss Schönhausen igen kongelig residens. Han skænkede det til sin hustru dronning Elisabeth Christine, som benyttede det mellem 1740 og 1790 som permanent sommerresidens. Kongen besøgte imidlertid aldrig sin konge her. Under syvårskrigen skadede de russiske tropper som havde trængt sig ind i Preussen slottet. I 1764 blev det igen ombygget, og fik sit nuværende udseende. Slotsparken blev anlagt på ny i fransk rokoko-lysthavestil. Efter dronning Elisabeth Christines død i 1797 blev slottet tidvis fortsat beboet og tjente ellers som lager for kongelige møbler og malerier.

Angivelig skal konge Frederik den Store have begravet sin yndringshest Condé i slotsparken nær floden Panke. Hvis hesten faktisk befinder sig i en bevaret højde, vides ikke. I det 19. århundrede blev slotsparken omdannet til engelsk landskabshave af Peter Joseph Lenné.

Slottet forblev i den preussiske kongefamilies besiddelse fra til 1920, da den preussiske stat overtog det. Det er siden blevet brugt til kunstudstillinger. Bystaten Berlin overtog slottet i 1991, og overførede det til Stiftung Preußische Schlösser und Gärten Berlin-Brandenburg den 24. juni 2005. For tiden arbejder stiftelsen med at sætte slottet i historisk stand, og det åbnes for offentligheden igen i 2009.

Eksterne henvisninger 

 Bilder und Bürgerinitiative

Schønhausen
Huset Hohenzollern
Bordtennis under sommer-OL 2008

Bordtennis under Sommer-OL 2008 står på det olympiske program for sjette gang 2008 i Beijing. Der skal spilles single- og holdkonkurrencer for herrer og for damer. Bordtennisturneringerne bliver afviklet i perioden 13. til 23. august. 
    

Sportsgrene under sommer-OL 2008
2008
Tennis under sommer-OL 2008

Tennis under Sommer-OL 2008 var på det olympiske program for trettende gang under OL-2008 i Beijing. Tennisturneringerne blev afviklet i perioden 10. til 17. august. Der blev konkurreret om i alt fire olympiske titler, to for kvinder og to for mænd.

Discipliner 
 Kvinder single
 Kvinder double
 Mænd single
 Mænd double

Sportsgrene under sommer-OL 2008
2008
Stammheim-fængslet

Stammheim-fængslet (Justizvollzugsanstalt Stuttgart-Stammheim) er et berømt højsikkerhedsfængsel beliggende i Stuttgart-forstaden Stammheim i Tyskland.

Fænglset blev opført i 1963 efter datiens mest moderne sikkerhedsteknologi. I forbindelse med retssagerne mod den venstreekstremistiske terrororganisation Rote Armee Fraktion blev der bygget en særlig pansret bygning ved siden af fængslet. Både bygningen og indgangspartiet blev overtrukket med stålnet for at forhindre flugtforsøg via helikopter. Ulrike Meinhof hængte sig selv i fængslet 9. maj 1976, hvorefter yderligere tre RAF-medlemmer begik selvmord 18. oktober 1977: Andreas Baader, Gudrun Ensslin og Jan-Carl Raspe. Den fjerde fange, Irmgard Möller, overlevede sit selvmordsforsøg. Enkelte kritikere har hævdet at de i virkeligheden blev dræbt eller forsøgt dræbt af de tyske myndigheder. RAF-terroristernes død var en del af Det tyske efterår, som også omfattede en række terrorangreb.

Selvmordene kom efter et mislykket forsøg på at presse myndighederne til at løslade fangerne gennem bortførelsen af arbejdsgiverbossen Hanns-Martin Schleyer og den såkaldte Landshut-kapring af et Lufthansa-passagerfly på vej fra Palma de Mallorca til Frankfurt am Main. Myndighederne nægtede imidlertid at give efter for terroristernes krav. Flyet blev stormet af tyske kommandosoldater i Somalias hovedstad Mogadishu, og Schleyer blev skudt af gidseltagerne få dage senere. 

Pr. 2004 sidder 830 fanger i Stammheim-fængslet.

Baden-Württemberg offentliggjorde i 2007, at der er planer om at rive den del af Stammheim-fængslet, hvor RAF-medlemmerne var fængslet, ned.

Eksterne henvisninger
 Sinnbild für das Ende der Terroristen, Artikel fra Stuttgarter Zeitung om Stammheim-fængslet

Fængsler i Tyskland
Etableret i 1963
Spreeinsel

Spreeinsel (Spreeøen) er en ø i det centrale Berlin.

Den nordlige del var i middelalderen et sumpområde. Senere blev området brugt til haver og som park, Lustgarten. Fra det 19. århundrede blev de berømte preussiske museer som nu er kendt som Museumsinsel bygget på øens nodligste del. Museumsinsel står på UNESCOs Verdensarvsliste.

På midten af øen blev der i middelalderen bygget en borg, som senere blev udbygget til slot, og var sæde for de brandenburgiske kurfyrster og de preussiske konger. Pladsen foran hedder Schloßplatz. Slottet blev sprængt af kommunistregimet i DDR i 1950, og regimet bygget to nye bygninger: Statsrådsbygningen og Palast der Republik. Forbundsdagen bestemte i 2003 at nedrive Palast der Republik og genopføre slottet.

Lige ved siden af står Berliner Dom, med bl.a. Hohenzollernfamiliens krypt.

På den sydlige del af øen lå byen Cölln, som frem til 1709 var Berlins nærmeste nabo. Den sydlige del kaldes i dag Fischerinsel, og er et boligområde.

Eksterne links 

Berlins geografi
Øer i vandløb
Stander

En stander er et lille, vimpellignende flag, der anvendes i marinen for at identificere en befalingsmand om bord på et skib. Når befalingsmanden går om bord, hejses standeren, og der afgives et fløjtesignal.

Statsoverhoveder og medlemmer af kongefamilier har som regel også personlige standere til brug om bord. Såfremt flere medlemmer af kongefamilien er om bord samtidig, hejses standeren for den, der har den højeste rang.

Flag
Lustgarten

Lustgarten (bogstaveligt, "lysthaven") i Berlin er et parkområde på Museumsinsel. Parken hørte oprindelig til byslottet.

Eksterne henvisninger 

 Lustgarten hos forvaltningen for byudvikling på berlin.de

Bygninger, konstruktioner og anlæg i Berlin
Parker i Tyskland
Berliner Dom

Berliner Dom (egentlig: Oberpfarr- und Domkirche zu Berlin) er en protestantisk kirke som står på øen Spreeinsel i floden Spree (en del af øen udgør i dag Museumsinsel). 

Kirken blev oprindelig opført som hofkirke for Brandenburgs kurfyrster, senere Preussens kongehus, slægten Hohenzollern. Den ligger i umiddelbar nærhed af det ødelagte Berlins slot, som planlægges genopbygget. Adkomsten går gennem parken Lustgarten.

Under kirken befinder Hohenzollerns krypt sig. Kirken er blevet brugt som gravsted for Hohenzollerne siden 1536.

Den preussiske konge og tyske kejser Vilhelm 2. tegnede grundskitsen og gav arkitekten Julius Raschdorff, professor ved Technische Hochschule Charlottenburg, til opgave at bygge den nuværende dom på samme sted som den gamle kirke, i italiensk højrenæssancestil. Grundstenen blev lagt i 1894 og bygningen blev indviet 27. februar 1905. Hovedalteret er lavet af Friedrich August Stüler i 1850. Karl Begas den ældre har udført alterbilledet.

Hovedkirken blev stærkt beskadiget i 1944, og kunne først i 1993 tages i brug igen. Restaureringen blev færdig den 29. juni 2002. I dag er der regelmæssigt gudstjenester og koncerter samt andre kulturelle arrangementer.

Eksterne links 

 Berliner Doms officielle side

Kirker i Tyskland
Dom
Lise Lotte Lohmann

Lise Lotte Lohmann (født 18. april 1956 i Tornbjerg, Odense) er en dansk skuespiller og sanger.

Lohmann er autodidakt og har ingen egentlig skuespilleruddannelse. Hun optrådte først på kabaretscenen Café Adagio på Israels Plads. Derefter blev hun syngepige på Bakkens Hvile, Dyrehavsbakken, hvor hun har været gennem flere sæsoner. Hun har også flere gange lavet kabaret på Café Liva og spillet komedie på Gladsaxe Teater og Odense Teater, og har medvirket i Sønderborg Sommer Revy, ligesom hun har haft roller i flere spillefilm. Lise Lotte Lohmann er desuden en populær foredragsholder.

På tv blev Lohmann for alvor kendt i TV 2-programmet Eleva2ren i 1990'erne, ligesom hun i 2003 medvirkede i Big Brother V.I.P på TvDanmark sammen med bl.a. politikeren Morten Messerschmidt, som hun blev venner med.

Hun er søster til skuespilleren Lars Lohmann. Privat bor hun på Frederiksberg.

Filmografi 
 Den store badedag (1991)
 Den blå munk (1998)
 Slim Slam Slum (2002)

Tv-serier 
 Ørnen (2004)
 Sommer (2008)

Eksterne henvisninger 
 

Skuespillere fra Danmark
Sangere fra Danmark
Personer fra Odense
Deltagere i Big Brother (Danmark)